
PARLAMENTUL ROMÂNIEI

CAMERA DEPUTAŢILOR

	    Comisia pentru politică  economică,

            reformă şi privatizare
	Bucureşti,

Nr.21/ 501 /16.11.2004


R  A  P  O  R  T   

asupra proiectului de Lege pentru aprobarea Ordonanţei de urgenţă a Guvernului nr.97/2003 privind finalizarea procesului de privatizare la Societatea Comercială TEPRO - S.A. Iaşi

(PL 699/10 noiembrie 2004).

         În conformitate cu prevederile art. 89 şi 107 din Regulamentul Camerei Deputaţilor, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.97/2003 privind finalizarea procesului de privatizare la Societatea Comercială TEPRO - S.A. Iaşi.(PL  699/10 noiembrie 2004).
 Proiectul de lege a fost adoptat de Senat în şedinţa din 9 noiembrie  2004.

 La dezbatere au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii AVAS - domnul vicepreşedinte Victor Dimutriu şi doamna consilier Ioana Pantazescu.

   La întocmirea prezentului raport, Comisia a avut în vedere:

· Avizul nr. 1449 /14.10.2003 al Consiliului Legislativ;

   -    Avizul nr. 699/11.11.2004 al Comisiei juridice, de disciplină şi imunităţi;

   -    Avizul nr.646/10.11.2004 al Comisiei pentru buget, finanţe şi bănci.       


 Proiectul de lege are ca obiect acordarea unor înlesniri de natură financiară Societăţii Comerciale TEPRO- S.A. Iaşi, în scopul redresării economice a acestei societăţi, care să permită finalizarea procesului de privatizare.

În raport de obiectul şi conţinutul său, proiectul de Lege face parte din categoria legilor ordinare.

         Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din 16  noiembrie 2004.
   La lucrări, au fost prezenţi  27 deputaţi din totalul de 30 membri ai Comisiei.

   În urma dezbaterii, Comisia  a hotărât, cu unanimitate de voturi, ca proiectul de Lege pentru aprobarea Ordonanţei de urgenţă a Guvernului nr.97/2003 privind finalizarea procesului de privatizare la Societatea Comercială TEPRO - S.A. Iaşi, să fie supus spre dezbatere şi adoptare plenului Camerei Deputaţilor, cu amendamentele admise.
                                                     PREŞEDINTE, 
                                                Dan Radu RUŞANU 

                                                                                                               SECRETAR,                                                                                                                            

                                                                                                                Iuliu VIDA
 

                                                                                                                                                                                                                         Expert parlamentar,

                                                                                                                                                                                                                                     Olga Tutoveanu

                                                                                                                                                                                                                                ANEXĂ

Amendamente admise
	Nr. Crt.
	Text initial
	Amendamente admise
	Motivare

	1.
	
	După punctul 5) al articolului 1 se introduce  punctul 6  cu următorul cuprins:

Art. 1 - 

"6) se scutesc de la plată majorările, majorările de întârziere, dobânzile, penalităţile şi penalităţile de întârziere aferente creanţelor bugetare supuse stingerii prin conversia în acţiuni prevăzută la pct.1, calculate de la data transferului dreptului de proprietate asupra acţiunilor şi pînă la data intrării în vigoare a prezentei legi.

Autor: grupul PSD din Comisie


	Pentru corelare cu facilităţile acordate în cazul celorlalte contracte de privatizare.



	2.
	
	După punctul 6) al articolului 1 se introduce  punctul 7  cu următorul cuprins:

7) de la data intrării în vigoare a prezentei legi nu se mai calculează majorări, majorări de întârziere, dobânzi, penalităţi şi penalităţi de întârziere aferente creanţelor bugetare supuse stingerii prin conversia în acţiuni prevăzută la pct.1"

Autor: grupul PSD din Comisie


	Pentru corelare cu facilităţile acordate în cazul celorlalte contracte de privatizare.




                                                                                                                                                                                                                         Expert parlamentar,

                                                                                                                                                                                                                                 Olga Tutoveanu                                                        

